b'\n_START_ARTICLE_\nPink (Vidmar)\n_START_SECTION_\nVsebina\n_START_PARAGRAPH_\nZgodba je postavljena v obdobje socializma, tik pred razpadom Jugoslavije. Osrednja oseba romana je Janca, ki se soo\xc4\x8da z najstni\xc5\xa1kimi problemi. V romanu spoznamo \xc5\xa1e njeno mamo, o\xc4\x8deta, sestro Vesno in nekatere Jancine prijatelje. Roman se pri\xc4\x8dne z opisom vzdu\xc5\xa1ja pri Jancinih doma, ko se dru\xc5\xbeina pripravlja na pomemben dan. Namre\xc4\x8d to je dan, ko bo Janca postala Titova pionirka, zato mora biti vse popolno. Mama Janco oble\xc4\x8de v sne\xc5\xbenobelo srajco, na polici v predsobi pa jo \xc4\x8dakajo novi mokasini. Vendar popolni dan uni\xc4\x8di Janca, ko pri\xc4\x8dne bruhati in se popacka po obla\xc4\x8dilih. Pionirsko prisego tako pri\xc4\x8daka premo\xc4\x8dena, v starih sivih hla\xc4\x8dah in sestrinem belem puliju. V naslednjih poglavjih so opisani razli\xc4\x8dni dogodki, povezani z Jancinim odra\xc5\xa1\xc4\x8danjem. Med drugim je opisano mariborsko kulturno dogajanje, tihotapljenje dobrin iz Lipnice in Jancin prvi poljub z Jorgijem. Zgodba se zaklju\xc4\x8di 4. maja 1980, ko Janca s prijateljico Nado odide v Ljubljano, kjer molita za ozdravitev Josipa Broza.\n_START_SECTION_\nOcene in nagrade\n_START_PARAGRAPH_\nLeta 2008 je prejela nagrado Ve\xc4\x8dernica, ki jo podeljuje \xc4\x8dasopisna hi\xc5\xa1a Ve\xc4\x8der. \xc5\xbdirijo so sestavljali Tone Partlji\xc4\x8d, Manca Perko, Dragica Haramija, Ida Mlakar in Melita Forstneri\xc4\x8d Hajn\xc5\xa1ek.\n_START_SECTION_\nIzdaje\n_START_PARAGRAPH_\nPrva slovenska izdaja iz leta 2008 (COBISS)_NEWLINE_Posebna darilna izdaja knjige v sloven\xc5\xa1\xc4\x8dini iz leta 2010 (COBISS)\n_START_SECTION_\nPriredbe\n_START_PARAGRAPH_\nLutkovno gledali\xc5\xa1\xc4\x8de Ljubljana je v sodelovanju z Dramskim odrom za mlade leta 2010 izvedlo predstavo po istoimenskem mladinskem romanu Pink, vlogo mlade Jance je igrala slovenska igralka Alenka Teti\xc4\x8dkovi\xc4\x8d.'